Présent de l'indicatif

Ny ***présent de l'indicatif*** dia filazam-potoan' ny filaza tsotra (*mode indicatif*) ao amin' ny fitsipiteny frantsay, izay iresahana zava-mitranga amin' ny fotoana ankehitriny na amin' ny fotoana manam-pifandraisana akaiky amin' ny ankehitriny. Iresahana ny zava-misy mandrakariva koa io filazam-potoana io.

## Endriky ny ''présent de l'indicatif''
Ny fakan-teny andrafetana ny *présent de l'indicatif* dia miovaova, indrindra ao amin' ny matoantenin' ny vondrona fahatelo (ohatra: *être*, *aller*). Tsy miova na tsy misy fiovana firy ny an' ny vondrona voalohany (ohatra: *chanter*) sy ny vondrona faharoa (ohatra: *finir*) sy ny matoanteny sasantsasany ao amin' ny vondrona fahatelo (ohatra: *souffrir*). Ny fiafaran-teny manandrify ny mpisolo tena *je* no manampy amin' ny fahafantapantarana ny mety ho fitanisana ny matoanteny: mety ho -*e*, -*s*, -*x* na hafa izany.

### Endrika ahitana fiafaran-teny -''e'' manandrify ny ''je''
Ny endriky ny *présent de l'indicatif* ahitana fiafaran-teny -*e* manandrify ny *je* dia fahita ao amin' ny matoantenin' ny vondrona voalohany sy ao amin' ny matoanteny sasany ao amin' ny vondrona fahatelo. Indreto ny fiafaran-teny amin' izany: *-e, -es, -e, -ons, -ez, -ent*.

**Vondrona voalohany**

**Vondrona fahatelo**

### Endrika ahitana fiafaran-teny -''is'' manandrify ny ''je''
Ny endriky ny *présent de l'indicatif* ahitana fiafaran-teny -*is* manandrify ny *je* dia fahita ao amin' ny matoantenin' ny vondrona faharoa. Indreto ny fiafaran-teny amin' izany: *-is, -is, -it, -issons, -issez, -issent*.

### Endrika ahitana fiafaran-teny -''s'' manandrify ny ''je'' sy -''t'' manandrify ny ''il/elle''
Ny endriky ny *présent de l'indicatif* ahitana fiafaran-teny -*s* manandrify ny *je* sy -*t* manandrify ny *il/elle* dia fahita ao amin' ny matoantenin' ny vondrona fahatelo. Indreto ny fiafaran-teny amin' izany: *-s, -s, -t, -ons, -ez, -nt*.

### Endrika ahitana fiafaran-teny -''s'' manandrify ny ''je'' sy -''d'' manandrify ny ''il/elle''
Ny endriky ny *présent de l'indicatif* ahitana fiafaran-teny *-s* manandrify ny *je* sy *-d* manandrify ny *il/elle* dia fahita ao amin' ny matoantenin' ny vondrona fahatelo koa. Indreto ny fiafaran-teny amin' izany: *-s, -s, -d, -ons, -ez, -ent*.

### Endrika ahitana fiafaran-teny -''x'' manandrify ny ''je'' sy -''d'' manandrify ny ''il/elle''
Ny endriky ny *présent de l'indicatif* ahitana fiafaran-teny *-x* manandrify ny *je* sy *-t* manandrify ny *il/elle* dia fahita ao amin' ny matoantenin' ny vondrona fahatelo koa. Indreto ny fiafaran-teny amin' izany: *-x, -x, -t, -ons, -ez, -ent*.

### Endrika samihafa sy tsy manara-dalàna
Ny endriky ny *présent de l'indicatif* ahitana fiafaran-teny *-s* na hafa manandrify ny *je* sy -*t* na hafa manandrify ny *il/elle* sady ahitana tsy fanarahan-dalàna samihafa dia hita koa ao amin' ny matoantenin' ny vondrona fahatelo.

## Fampiasana ny ''présent de l'indicatif''

### Iresahana zava-mitranga ankehitriny

#### Zava-miseho amin' ny fotoana itenenana
Ny *présent de l'indicatif* dia ampiasaina hiresahana zava-mitranga amin' ny fotoana iresahana.

Ohatra:

* *Regarde ! Il <u>pleut</u>*.
* *Tu <u>as l'air</u> en pleine forme !*

#### Toetra na asa mitohy amin' ny fotoana ankehitriny
Ny *présent de l'indicatif* dia ampiasaina hiresahana toetra na asa maharitra sy mitohy amin' ny fotoana ankehitriny.

* *La plupart des Malgaches <u>vivent</u> dans la pauvreté*.

#### Filazana zavatra marina amin' ny ankapobeny
Ampiasaina ny *présent de l'indicatif* hilazana zavatra marina amin' ny fotoana rehetra sy amin' ny ankapobeny.

Ohatra:

* *Bien mal acquis ne <u>profite</u> jamais*.
* *Nul n'<u>est</u> prophète en son pays*.
* *Ventre <u>affamé</u> n'<u>a</u> pas d'oreille*.
* *La terre <u>tourne</u> autour du soleil*.

#### Fahazarana amin' ny fotoana ankehitriny
Ny matoanteny milaza asa na fisehoan-javatra mitranga matetika, izay antenaina fa hitohy amin' ny hoavy ka lasa fahazarana, dia atao amin' ny *présent de l'indicatif*.

Ohatra:

* *Chaque matin, il <u>prépare</u> son petit déjeuner et il <u>nettoie</u> la maison*.
* *Je <u>me lève</u> tous les jours à cinq heures*.
* *Quand je <u>rentre</u> à la maison, il <u>est</u> toujours en train de dormir*.

### Iresahana zava-mitranga amin' ny fotoana lasa

#### Lasa vao tsy ela
Ny zava-mitranga amin' ny fotoana lasa vao tsy ela dia azo ampiasana ny *présent de l'indicatif*. raha misy fameno toe-javatra ahafaha mahafantatra fa fotoana lasa no resahina. Matettika ampiasaina ny hoe "*venir de*" mba hanamarihana izany.

Ohatra:

* *Il <u>vient d'acheter</u> une nouvelle maison*.

#### Fitantarana zavatra efa lasa
Azo ampiasaina ny *présent de l'indicatif* amin' ny fitaterana zavatra nitranga tamin' ny fotoana lasa (tantara) na heverina ho izany (angano, sns) raha tiana ho toy ny manatrika ilay zavatra tantaraina ny mpihaino na ny mpamaky. Ampiasaina mifandimby amin' io matetika ny filazam-potoana natokana ho an' ny fitantarana sy filazana zavatra lasa (*[[passé simple]]*, *[[passé composé]]*, *[[imparfait de l'indicatif]]*) izay soloany, sy ny filazam-potoana hafa azo iresahana ny lasa.

Ohatra:

* *Bientôt, elle <u>touche</u> à la rive, <u>s'élance</u> à terre, <u>attache</u> sa nacelle au tronc d'un saule, et <u>s'enfonce</u> dans le bois en s'appuyant sur la rame de peuplier qu'elle tenait à la main*. (Chateaubriand)

Afaka nanoratra toy izao ilay mpanoratra:

* *Bientôt, elle <u>toucha</u> à la rive, <u>s'élança</u> à terre, <u>attacha</u> sa nacelle au tronc d'un saule, et <u>s'enfonça</u> dans le bois en s'appuyant sur la rame de peuplier qu'elle tenait à la main*.

### Iresahana zava-mitranga amin' ny fotoana hoavy

#### Firesahana zavatra hiseho tsy ho ela na tsy maintsy hiseho
Ny matoanteny milaza asa na fisehon-javatra hitranga tsy ho ela, madiva hitranga, na tsy maintsy hiseho na ho ela na ho haingana, dia azo atao amin' ny *présent de l'indicatif*. Matetika dia ampiasaina ny hoe "*aller*" hanamafisana ny fisehoan-javatra tsy ho ela.

Ohatra:

* *Je <u>sors</u> dans un instant*.
* *Pourtant, les physiciens savent déjà téléporter des grains de lumières. Demain, ils <u>espèrent</u> le faire avec des atomes [...]*. (*Le Monde*, 28 juil. 1999, p. 18)

* *En 2899, une atmosphère martienne <u>règne</u> sur la Terre*.
* *A l'aube, comme tu sais, nous <u>bombardons</u> la capitale*.
* *Dès demain, j'<u>entre</u> en danse avec tout mon orchestre*. (Hugo, *Eviradmus*)

#### Fandrindrana ny filazam-potoana amin' ny hoavy
Ao amin' ny fehezankevitra miankina (indrindra misy tati-bolana tsy mivantana) dia mijanona ho amin' ny *présent de l'indicatif* ny matoanteny efa tamin' io filazam-potoana io rahateo raha amin' ny *[[futur simple]]* ny fehezankevitra iankinana.

Ohatra:

* *Tu lui diras que tu ne <u>vois</u> rien*. (= tu ne verras rien)
* *Quand il arrivera là-bas, il apercevra qu'elle <u>est</u> fatiguée*. (= il sera fatigué)

#### Zavatra <u>mety</u> hitranga ankehitriny na amin' ny hoavy
Ao amin' ny fehezankevitra milaza petra-kevitra mora na tsy maintsy tanteraka, ampidirin' ny mpampiankina fehezankevitra "si" na tsia, ny *présent de l'indicatif* no ampiasaina, fa tsy ny *[[futur simple]]*. Marihina fa tsy afa-miaraka amin' ny *futur simple* na ny *[[futur antérieur]]* ny "*si*", toy ny *[[conditionnel présent]]* na ny *[[conditionnel passé]]* izay soloin' ny ''imparfait de l'indicatif''.

Ohatra:

* *S'il <u>fait</u> beau, j'irai me promener*.
* *Si tu <u>sonnes</u>, il ouvre*.
* *Tu me <u>joues</u> encore une fois ce tour et je te licencie*.
## Jereo koa

* Fitsipiteny frantsay

* Filazam-potoana

* Filazam-potoana ao amin' ny filaza tsotra (*mode indicatif*) ao amin' ny fitsipiteny frantsay: *[[présent de l'indicatif]], [[passé composé]], [[imparfait de l'indicatif]], [[passé simple]], [[plus-que-parfait de l'indicatif]], [[passé antérieur]], [[futur simple]], [[futur antérieur]]*, *[[Conditionnel présent|futur simple du passé]]*, *[[Conditionnel passé|futur antérieur du passé]]*.
* Filazam-potoana ao amin' ny filaza ifampiankinana (*mode subjonctif*) ao amin' ny fitsipiteny frantsay: ''subjonctif'' ''présent''*, [[subjonctif passé]], [[subjonctif imparfait]], [[subjonctif plus-que-parfait]]*
* Filazam-potoana ao amin' ny filaza mihonohono (*mode conditionnel*) ao amin' ny fitsipiteny frantsay: ''conditionnel présent''*, [[conditionnel passé]]*
* Filazam-potoana ao amin' ny filaza mandidy (*mode impératif*) ao amin' ny fitsipiteny frantsay: *[[impératif présent]], [[Impératif passé|impératif]]* ''passé''
* Filazam-potoana ao amin' ny filaza tsy mitanisa (*mode infinitif*) ao amin' ny fitsipiteny frantsay: ''infinitif présent''*, [[infinitif passé]]*
* Filazam-potoana ao amin' ny ova-matoanteny (*mode participe*) ao amin' ny fitsipiteny frantsay:  *[[participe présent]], [[participe passé]]*

## Loharano sy fanamarihana